A TANÁCS 1873/2006/EK, EURATOM RENDELETE
(2006. december 11.)
a műszakpótlékra jogosult tisztviselők kategóriáinak meghatározásáról, valamint annak mértékéről és feltételeiről szóló 300/76/ESZAK, EGK, Euratom tanácsi rendelet módosításáról
AZ EURÓPAI UNIÓ TANÁCSA,
tekintettel az Európai Közösségek tisztviselőinek személyzeti szabályzatáról és a Közösségek egyéb alkalmazottainak alkalmazási feltételeiről szóló 259/68/EGK, Euratom, ESZAK rendeletre (1) és különösen a személyzeti szabályzat 56a. cikkének második albekezdésére,
tekintettel a Bizottságnak a személyzeti szabályzati bizottsággal folytatott konzultációt követően benyújtott javaslatára,
mivel a 300/76/ESZAK, EGK, Euratom rendeletet (2) módosítani kell annak érdekében, hogy alkalmazkodjon az európai intézményekben műszakban zajló munka iránt felmerülő megváltozott igényekhez,
ELFOGADTA EZT A RENDELETET:
1. cikk
A 300/76/ESZAK, EGK, Euratom rendelet a következőképpen módosul:
1.
Az 1. cikk (1) bekezdésének első albekezdésében a bevezető mondat helyébe a következő szöveg lép:
„Az a tisztviselő, aki
-
kutatási és befektetési költségvetés előirányzatokból fizetett és a Közös Kutatóközpont létesítményében vagy közvetett programban áll alkalmazásban, vagy
-
műveleti költségvetés előirányzataiból fizetett, és információs és kommunikációs technológiai szolgáltatási osztályon, biztonsági osztályon vagy egyéb, biztonsági feladatokat is ellátó szolgálatnál, telefonközpontban/információs szolgálatnál, recepción, a közös kül- és biztonságpolitika (KKBP)/európai biztonsági és védelmi politika (EBVP) műveleteit vagy szükség- és válsághelyzet koordinációjára vonatkozó szabályokat segítő osztályon áll alkalmazásban vagy műszaki berendezéseket működtet, illetve felügyel,
aki a személyzeti szabályzat 56b. cikkének értelmében több műszakban végez munkát, a következő pótlékra jogosult:”
2.
Az 1. cikk (2) bekezdésének utolsó mondatát el kell hagyni.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. december 11-én.